cyanic-selkie/wikianc huggingface dataset:
Karl Öist
Talvi- ja jatkosota
Talvisotaan hän osallistui I patteriston komentajana Kenttätykistörykmentti 8:ssa ja otti osaa taisteluihin Karjalankannaksella. Välirauhan aikana hän toimi aluksi samassa tehtävässä, mutta komennettiin patteristonkomentajaksi ja patteristoupseeriksi 6. prikaatiin. Jatkosodan syttyessä hänet komennettiin patteriston komentajasi Kenttätykistörykmentti 19:een, josta tehtävästä hän erosi sodan päätyttyä ja siirtyi Kristiinankaupungin kansanhuollon johtajaksi. Vuonna 1950 hän siirtyi Huoltolautakunnan puheenjohtajaksi ja vielä samana vuonna hän siirtyi Suupohjan sairaalan taloudenhoitajaksi.
Kalkitus
thumb|upright|Kalsiumkarbonaattia eli kalkkikiveä thumb|upright|Dolomiittia
Kalkitus tarkoittaa viljelymaan parannusta kalkin avulla. Se saa siis kasvit kasvamaan paremmin. Suomen maaperä on normaalisti hapanta, mutta happamuus vaihtelee maalajeittain. Kun kasvit ottavat maasta ravinteita, maa happamoituu lisää, ja sen jälkeen siitä on vielä vaikeampi saada ravinteita irti. Jotkut kasvit tarvitsevat kalkkia enemmän, jotkut taas viihtyvät happamammassa maassa. Myös kostea ilmasto, hapan laskeuma, maan runsas muokkaus, lannoitetyppi ja rannikkoseuduilla sulfaattimaat lisäävät kalkitustarvetta.
Gunnersburyn hautausmaa
Gunnersburyn hautausmaa on brittiläinen Lontoon Kensingtonissa sijaitseva hautausmaa. Se perustettiin vuonna 1929 alun perin Rothschild-suvulle kuuluneelle maa-alueelle. Hautausmaa sijaitsee Gunnersburyn puiston vieressä.
Kuvaohjelma
Kuvaohjelmalaki
Kuvaohjelmalaissa kuvaohjelmat määritellään seuraavasti:
Norean ajatus
Kirjoitus koostuu neljästä kappaleesta. Se on oodi Norealle. Hän oli gnostilaisessa kosmologiassa yksi emanaatioista, Aadamin syzygy eli naispuolinen vastine, ja Sofia sen jälkeen kun tämä oli langennut taivaassa. Näin kirjoitus on läheisesti kytköksissä klassiseen gnostilaiseen myyttiin.
Lokris
Historia
Lokris oli saanut nimensä sitä asuttaneesta lokrien eli lokrislaisten heimosta (Lokroi,, lat. Locri ja Locrenses). Nämä olivat kreikkalaisen perinteen mukaan lelegien jälkeläisiä. Nimen sanottiin tulleen lelegien muinaisesta kuninkaasta Lokroksesta. Lokrit ilmeisesti sekoittuivat kuitenkin jo suhteellisen varhain helleeneihin eli kreikkalaisiin. Viimeistään Homeroksen eepoksissa lokrit ovat kreikkalaisia, ja joidenkin perinteiden mukaan jo helleenien kantaisä Deukalion olisi asunut alueella Opuksessa tai Kynoksessa.
Johannes Itten
Ittenin värioppi
Ittenin väriajattelu sai paljon vaikutteita Adolf Hölzelin (1853–1934) väriajattelusta. Hän oli Hölzelin oppilas Stuttgartissa vuosina 1913–1916. Hölzel oli saksalainen Goethen väriopista vaikutteita saanut taiteilija, joka maalasi osin Goethen innoittamana abstraktin maalauksen neljä vuotta ennen Wassily Kandinskya. Itten omaksui Hölzeliltä perusmuodot viivan, pinnan, ympyrän ja spiraalin taiteen lähtokohtina ja fyysisten harjoitusten käyttämisen opiskelijoiden rentouttamiseen. Itten sai vaikutteita Hölzelin ohella itävaltalaiselta taidemaalarilta ja taidekasvatuksn uudistajalta Franz Cižekiltä, joka piti aiempaa vapaampaa lasten taidekoulua Wienissä. Cižekiä on sanottu lasten taiteen löytäjäksi.
Lauste
Aiheesta muualla
60.43361°N, 22.33917°W
Jyrki Nummi
Nummi valmistui ylioppilaaksi Ressun lukiosta 1973 ja filosofian kandidaatiksi 1980 sekä lisensiaatiksi 1985. Hän väitteli filosofian tohtoriksi Helsingin yliopistossa yleisestä kirjallisuustieteestä ja estetiikasta vuonna 1993. Väitöskirja Jalon kansan parhaat voimat käsitteli Väinö Linnan pääteoksia. Lisäksi hän on tutkinut Aleksis Kiven ja Juhani Ahon tuotantoa sekä poetiikkaa ja tehnyt kaanon-, modernismi- ja lajitutkimusta.
Luettelo ydinonnettomuuksista
Ydinonnettomuuksien lisäksi on tapahtunut joitakin ydinaseonnettomuuksia, joista jotkut ovat olleet ympäristölle ja ihmisille aiheuttamiensa vahinkojen perusteella jopa 6- tai 7-luokan ydinonnettomuuksien vertaisia.
Muut reaktorityypit
1980 - Saint-Laurentin ydinvoimala, Ranska
Sotilaalliset ydinlaitokset
6. huhtikuuta 1993 - Siperian kemiallinen kombinaatti (Tomsk-7), Seversk, Tomskin alue, Venäjä
Tahdonilmaisu
Tahdonilmaisu on ihmisen sisäisen pyrkimyksen sanominen tai esittäminen julki niin, että toisetkin saavat siitä tietää. Tahdonilmaisu voi tapahtua esimerkiksi äänestämällä. Eduskunnan tahdonilmaisu tapahtuu muun muassa lakeja säätämällä. Sellaista tahdonilmaisua, jolla perustetaan, muutetaan, siirretään tai kumotaan oikeuksia ja velvollisuuksia, nimitetään oikeustoimeksi. Henkilö, jolla on oikeustoimikelpoisuus, voi tahdonilmaisunsa nojalla ryhtyä oikeudellisesti vaikuttaviin toimiin. Edustaja voi antaa tahdonilmaisun toisen puolesta saamansa kelpuutuksen nojalla ja tämä tahdonilmaisu sitoo kelpuutuksen antajaa eli päämiestä. Jos tahdonilmaisu saapuu vastaanottajalleen antajansa tahtoa vastaamattomassa muodossa, on kyseessä erehdys. Tällainenkin tahdonilmaisu sitoo antajaansa, jos vastaanottaja ei tiedä erehdyksestä. Monissa tahdonilmaisuun liittyvissä oikeudellisissa tilanteissa on välttämätöntä todentaa henkilöllisyys luotettavasti ja saada tietää henkilön rooli kuten esimerkiksi onko hän edustaja tai viranomainen. Sähköisessä toimintaympäristössä tähän käytetään sähköistä identiteettiä.
Arvo-osuusjärjestelmä
Arvo-osuusjärjestelmä on tietojärjestelmäkokonaisuus, jossa arvopaperikeskus pitää kirjaa arvopapereiden omistuksesta. Järjestelmään kuuluvat arvopaperit ovat nimeltään arvo-osuuksia. Tavallisia arvo-osuuksia ovat pörssiosakkeet. Arvo-osuuksia säilytetään arvo-osuustileillä.
Arvo-osuusjärjestelmä Suomessa
Arvopaperikeskuksen toimintaa säätelevät mm. laki arvo-osuusjärjestelmästä ja selvitystoiminnasta (348/2017), laki arvo-osuustileistä (827/1991), arvopaperimarkkinalaki (746/2012) ja osakeyhtiölaki (624/2006). Euroclear Finlandin harjoittamaa selvitystoimintaa valvoo Finanssivalvonta.
Rainbow (yhtye)
Rainbow Rising – Dion aikaiset vuodet (1975–1978)
Samana vuonna julkaistiin edellisvuoden maailmankiertueella nauhoitetuista konserteista koottu live-albumi On Stage. Yhtye lähti promotoimaan albumia ja uudeksi basistiksi valittiin Widowmakerissa soittanut australialainen Bob Daisley ja kosketinsoittajaksi kanadalainen David Stone. Uusi albumi Long Live Rock ’n’ Roll viimeisteltiin ja se julkaistiin vuoden 1978 alkupuolella. Sen suosituimpia kappaleita ovat muun muassa nimikappale, jossa on tarttuva kertosäe, sekä etenkin pitkä ”Gates Of Babylon”. Albumi sisälsi myös aiempaa hivenen kaupallisempaa materiaalia kuten Bad Company -vaikutteisen ”L. A. Connection” -kappaleen sekä kevyemmän ”Lady of the Lake” -kappaleen. Yhtye teki matalan profiilin kiertueen Pohjois-Amerikassa kesällä 1978, ja huolimatta uuden albumin kohtalaisen hyvistä myyntilukemista Blackmore ei ollut tyytyväinen yhtyeen menestykseen vaan halusi suunnata enemmän Pohjois-Amerikassa suositun AOR-musiikin suuntaan. Hän käski Ronnie James Dion hylätä fantasia- ja mystiikka-aiheet ja pyysi tätä kirjoittamaan enemmän parisuhteisiin ja rakkauteen liittyviä sanoituksia. Dio ei ollut Blackmoren kanssa asiasta lainkaan samaa mieltä ja pitkän riitelyn jälkeen loppuvuodesta 1978 hän erosi yhtyeestä ja liittyi myöhemmin Black Sabbathiin. Myös Daisley ja Stone erotettiin samoihin aikoihin.
Arsuf
Antiikin Apollonia
Apollonian mahdollisena perustajana on pidetty seleukidihallitsijaa Seleukos IV Filopatoria, joka hallitsi vuosina 186–174 eaa. Myöhemmin sen valtasi todennäköisesti Juudean kuningas Johannes Hyrkanos. Esimerkiksi Josephus mainitsee sen myöhemmin yhtenä Aleksanteri Jannaioksen hallitsemista kaupungeista. Roomalaisten saavuttua alueelle kaupunki irrotettiin Pompeiuksen kaudella vuonna 68 eaa. hallinnollisesti muusta Juudeasta ja se ol yksi roomalaisen kuvernööri Gabinuksen jälleenrakennuttamista kaupungeista. Kaupunki kuului myöhemmin Herodesin ja Agrippa I:n valtakuntiin, sekä myöhemmällä roomalaiskaudella Juudean provinssiin. Bysantin valtakunnan kaudella kaupunki sai uuden nimen Sózousa (Σώζουσα). Bysantin vallan kautta on pidetty kaupungin kukoistuskautena, jolloin se tunnettiin esimerkiksi lasintuotannosta ja vilkkaasta satamastaan.
Volatiliteetti
Kaavoja
Jonkun tietyn aikavälin volatiliteetti \sigma_T taas saadaan kertomalla volatiliteetti \sigma vuosissa ilmaistun aikavälin T neliöjuurella:
Carlopoli
Carlopoli on kunta Etelä-Italiassa, Calabrian alueella, Catanzaron maakunnassa. Kunta sijaitsee Catanzarosta 40 kilometriä luoteeseen. Carlopolissa on puolitoista tuhatta asukasta.
Likviditeetti
Arvopaperimarkkinoiden likviditeetti
Julkisessa kaupankäynnissä likviditeetti kuvaa arvopaperimarkkinoiden kykyä välittää kauppoja nopeasti ja tehokkaasti. Jos likviditeetti on pieni, arvopapereiden osto ja myynti voi olla vaikeaa, koska kaupankäyntitoimeksiantoja ei ole paljoa. Hyvä likviditeetti takaa isojenkin kauppojen nopean toteuttamisen ilman suurta vaikutusta hintatasoon. Epälikvideillä arvopapereilla osto- ja myyntitoimeksiantojen ero on leveä.
Maksuvalmius tai maksukyky
Likviditeetti tarkoittaa myös maksuvalmiutta tai maksukykyä. Lyhytaikaisten velkojen suhde helposti rahaksi muutettavaan omaisuuteen kuvaa yrityksen maksuvalmiutta. Käyttötilillä oleva omaisuus ja käteinen raha ovat täysin likvidejä. Vastaavasti esimerkiksi pitkä määräaikaistalletus on epälikvidi, koska sen muuttaminen rahaksi ei välttämättä onnistu (talletusta ei voi nostaa tai sen nostaminen tulee kalliiksi).
Pankin puolestaan on ylläpidettävä maksuvalmiuttaan kassareservillä.
Finnish Comms Awards
Finnish Comms Awards on Marketing Finlandin järjestämä markkinointiviestintäalan kilpailu.
Jorma Järvi (pääjohtaja)
Jorma Järvi (26. huhtikuuta 1925 Ylihärmä – 31. maaliskuuta 2001) oli suomalainen ekonomi, vuorineuvos ja Keskusosuusliike Hankkijan pääjohtaja.
Hankkija ajautui jo 1960-luvulla alkaneen velkaantumisen myötä talousongelmiin ja sitä pidettiin kriisiyhtiönä, kun Järvi tuli sen toimitusjohtajaksi 1969 ja vielä myöhemmin 1975, jolloin hänet nimitettiin pääjohtajaksi. Järvi uudisti Hankkijaa ostamalla Rakennusliike Puolimatkan 1985 ja tuomalla sen myötä maatalouskaupan rinnalle rakennustuotannon ja -palveluja. Heti aikansa suurimpiin kuuluneen yritysjärjestelyn jälkeen 1986 hän jäi kuitenkin eläkkeelle ja hänen seuraajakseen tuli Pertti Tuomala.
Järvi oli aktiivinen maanpuolustusjärjestöissä ja muun muassa ideoi Lotta-muistomitalin, jota jaettiin kymmenille tuhansille entisille lotille. Hän osallistui myös useiden maanpuolustusta koskeneiden historiateosten syntyyn, kuten Etelä-Pohjanmaan Suojeluskuntapiirin historian laatimiseen.
Järven puoliso vuodesta 1946 oli Kaisu Helena Mesimäki.
Pentti Salmi (vuorineuvos)
Salmi tuli ensimäisen kerran Enson palvelukseen vuonna 1957. Kymmenen vuotta myöhemmin hän siirtyi Säteri Oy:lle johtajaksi ja toimitusjohtajan sijaiseksi. Vuonna 1969 Salmi palasi Enson palvelukseen, ja hänestä tuli Aarne T. Hildenin seuraajana Enson toimitusjohtaja 1975–1988 ja yhtiön hallituksen puheenjohtaja 1983–1992. Salmen toimitusjohtajakautena Ensossa hallituksen puheenjohtajana toimi ajan vahva poliittinen ja idänkaupan vaikuttaja ministeri Olavi J. Mattila. Hänet tunnettiin innokkaana metsästäjänä ja golfin harrastajana.
Suomen lähi- ja perushoitajaliitto SuPer
Suomen lähi- ja perushoitajaliitto SuPer (ruotsiksi: Finlands närvårdar- och primärskötarförbund SuPer ) on sosiaali- ja terveydenhuollon sekä kasvatus- ja ohjausalan toisen asteen tutkinnon suorittaneiden ja alalle opiskelevien ammattiliitto, joka kuuluu Toimihenkilökeskusjärjestö STTK:hon. Liittoon kuuluu noin 90 000 jäsentä. SuPer on ainoa liitto, joka on keskittynyt lähihoitajien ja perushoitajien edunvalvontaan.
Hans Rosendahl
Hans Viktor Rosendahl (27. joulukuuta 1944 – 23. marraskuuta 2021) oli ruotsalainen vapaauimari. Hän kilpaili vuoden 1964 kesäolympialaisissa 400 metrillä ja 4 × 200 metrillä ja sijoittui viestissä viidenneksi. Hän voitti kulta- ja hopeamitalin näistä tapahtumista vuoden 1962 Uinnin pitkän radan EM-kisoissa.
Aberffraw
Maantiede
Aberffraw sijaitsee Walesiin kuuluvan Angleseyn saaren lounaisosassa Ffraw-joen estuaarilla. Joki laskee mereen muodostaen Aberffrawlahden. Aberffraw’n nimi viittaa paikkaan joen suulla (Aber) ja samaan tapaan nimetyt paikat ovat yleisiä myös muualla Walesissa, Bretagnessa ja Skotlannissa.
Sunkar International Ski Jumping Complex
Arvokilpailuvoittajat
Nuorten MM-kilpailuissa 2015 miesten kilpailun voitti norjalainen Johann André Forfang, miesten joukkuekilpailun voitti Norja joukkueella Joacim Ødegård Bjøreng, Halvor Egner Granerud, Phillip Sjøen ja Johann André Forfang, naisten kilpailun voitti venäläinen Sofja Tihonova ja naisten joukkuekilpailun voitti Saksa joukkueella Henriette Kraus, Pauline Heßler, Anna Rupprecht ja Gianina Ernst.
William James Herschel
pienoiskuva '''William James Herschel, 2. baronetti' (9. tammikuuta 1833 – 24. lokakuuta 1917) oli brittiläinen ICS-upseeri (Indian Civil Service'') Intiassa. Hänet tunnetaan sormenjälkien tunnisteen kehittäjänä.
Sunkar International Ski Jumping Complex
Mäkiennätyksen kehittyminen (naiset)
Naisten mäkiennätyksen 103,5 metriä on hypännyt Nita Englund.
William James Herschel
John Herschel oli hänen isänsä ja William Herschel hänen isoisänsä. Herschelin kuoltua hänen baronetin arvonsa periytyi hänen pojalleen.
SAVAK
Järjestö sai alkunsa Yhdysvaltojen keskustiedustelupalvelun CIAn ja Israelin tiedustelupalvelun Mossadin avustuksella. Sen ensimmäiseksi johtajaksi valittiin kenraali Teymur Bakhtiar ja häntä seurasi kenraali Hassan Pakravan. Jälkimmäinen teloitettiin myöhemmin islamilaisessa vallankumouksessa.
Kuvaohjelmien ikärajat Suomessa
Vanhojen ikärajojen muuntaminen
Valtion elokuvatarkastamon tarkastusmerkinnöillä merkittyjä kuvaohjelmia (lähinnä tallenteita) saa tarjota vanhoilla merkinnöillä, mutta näitä tarjottaessa tulee noudattaa uusia ikärajoja. K-11- ja K-13-merkittyjä kuvaohjelmia voi tarjota 12-vuotiaille ja K-15-merkittyjä kuvaohjelmia 16-vuotiaille. Kun kuvaohjelma tuodaan uudelleen markkinoille, se tulee luokitella uudelleen, jolloin sille annetaan myös uudet sisältösymbolit.
Ireneusz Jeleń
Ireneusz Jeleń (s. 9. huhtikuuta 1981 Cieszyn) on puolalainen jalkapalloilija. Pelipaikaltaan hän on hyökkääjä.
Markku Laakso
Koulutus ja työura
Vuosina 1987–1989 Laakso toimi vierailevana tutkijana Kalifornian yliopistossa San Diegossa, Veterans Administration Hospitalissa. Hän vieraili myös Seattlessa 1993–1994 professori Samir S. Deebin laboratoriossa ja kiinnostui tuolloin genetiikasta.
1,1,2-trikloorietaani
1,1,2-trikloorietaani (C2H3Cl3), josta käytetään myös nimiä vinyylitrikloridi ja beta-trikloorietaani on orgaaninen liuotin, joka normaaliolosuhteissa on olomuodoltaan väritön neste, jolla on tunnusomainen haju. 1,1,2-trikloorietaanin rakennekaava on CHCl2CH2Cl, moolimassa 133,4 g/mol, sulamispiste –36 °C, kiehumispiste 114 °C, suhteellinen tiheys 1,44 g/cm3 (vesi = 1,0 g/cm3) ja CAS-numero 79-00-5. 1,1,2-trikloorietaani ei liukene veteen.
Jeanne Lanvin
Jeanne Lanvin (1. tammikuuta 1867 Pariisi, Ranska – 6. heinäkuuta 1946 Pariisi, Ranska) oli ranskalainen muotisuunnittelija. Lanvin oli yksi 1920- ja 1930-lukujen vaikutusvaltaisimmista muotisuunnittelijoista. Jeanne Lanvin johti luomaansa ja omistamaansa muotitaloa puoli vuosisataa.
Ostahnovo
Ostahnovon kautta kulkee Žiloi Borin ja Hvoinajan välinen linja-autoreitti. Seudun pääelinkeino on maatalous, jota edustaa lihaa ja maitoa tuottava maatalousyritys Rodina sekä henkilökohtaiset aputaloudet. Lisäksi on muutamia yksityisiä liikkeenharjoittajia. Ostahnovossa on lastentarha, kulttuuritalo, esiapuasema ja yksi kauppa. Nähtävyyksiin kuuluvat muinaiset hautapaikat, Zaozerjen tsasouna sekä 1800-luvulta peräisin olevat Šipilovon ja Ostahnovon asuin- ja liikerakennukset.
Pyhän Kolminaisuuden kirkko (Rauma)
Kirkkomaa
Pyhän Kolminaisuuden kirkon rauniota ympäröi noin 3,5 hehtaarin laajuinen kirkkomaa, jonka jatkona on viiden hehtaarin puistoalue. Kirkkomaata käytettiin hautausmaana vielä pitkään, mutta se lopetettiin vuonna 1853, jolloin nykyinen Rauman vanha hautausmaa otettiin käyttöön. 1800–1900-lukujen vaihteessa osa kirkkomaasta muutettiin katualueeksi ja paikalle haudatut vainajat jäivät Vanhankirkonkadun alle. Kirkkomaalla on edelleen muutamia vanhoja hautamuistomerkkejä sekä kaksi 1700-luvulta peräisin olevaa hautakappelia. Kirkkotarhaan liittyvä puisto rakennettiin 1920–1930-lukujen vaihteen restauroinnin yhteydessä.
Savvati Solovetskilainen
Pyhittäjä Savvati kuoli syyskuun 27. päivänä vuonna 1435 ja tuota päivää ortodoksinen kirkko kunnioittaa tämän pyhittäjän ja Karjalan valistajan muistopäivänä.
KY-Dealing
Yrityksen verkkosivuja
www.Wanhanarikka.fi
www.ky-dealing.fi
Juutalaiskysymys
thumb|[[Josef Ringon teos Die Judenfrage in ihrem geschichtlichen Zusammenhang und Vorschläge ihrer Lösung vuodelta 1917 ehdotti juutalaisen valtion perustamista.]]
Juutalaiskysymys on ainakin 1700-luvulta asti eurooppalaisessa debatissa esiintynyt keskustelunaihe juutalaisten asemasta.
Juutalaisten emansipaatiot maittain
Joissakin maissa emansipaatio laillistettiin asetuksella. Toisissa taas rajoitettuja oikeuksia myönnettiin aluksi
Aristotélis (kunta)
Kunnan osat
Vuoden 2011 kuntauudistuksesta lähtien Aristotéliin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Carl-Oscar Björklöf
Vuonna 1956 Björklöf palasi Malmin Sähkölaitokselle, teknilliseksi johtajaksi. Vuonna 1959 hänestä tuli yhtiön varatoimitusjohtaja ja 1960 toimitusjohtaja. Yritys on sittemmin usean yhdistymisen ja nimenmuutoksen kautta tunnettu Vantaan Energiana. Yrityksen johdossa Björklöf toimi aina vuoteen 1986 asti eli yli neljännesvuosisadan. Tänä aikana yritys kasvoi yhdeksi Suomen suurimmista energialaitoksista sekä sähkön että kaukolämmön toimittajana. Björklöfillä oli myös useita energia-alan asiantuntijatehtäviä, samoin kuin kotikaupunkinsa Kauniaisten luottamustoimia. Teollisuusneuvoksen arvonimen hän sai 1980.
Suomen Liberaalidemokraatit
Suomen Liberaalidemokraatit ry oli liberaali poliittinen ryhmittymä/puolue 1993–1994. Liberaalidemokraatit syntyi Liberaalisen Kansanpuolueen joistakin aktivisteista johtajanaan LKP:sta lähtenyt Reima Luoto.
European Border Breakers Awards
Palkintotilaisuus
Vuodesta 2009 palkintotilaisuus on järjestetty tammikuussa Eurosonic Noorderslag -festivaalin yhteydessä Hollannin Groningenissa. Juontajana toimii brittiläinen muusikko ja tv-persoona Jools Holland. Palkinnon saajat esiintyvät sekä palkintogaalassa että itse festivaaleilla. Palkintogaalassa esiintyy tähtivieraina myös aiempia EBBA-voittajia. Tilaisuuden taltioivat Alankomaiden yleisradioyhtiöt NOS/NTR ja se esitetään Ned3-kanavan lisäksi monien muiden Euroopan maiden yleisradiokanavilla.
Viisi tiibetiläistä riittiä
Viisi tiibetiläistä riittiä tunnetaan myös nimillä tiibetiläiset liikkeet, viisi tiibetiläistä liikettä ja viisi tiibetiläistä menetelmää. Ne ovat kuitenkin eri asia kuin tiibetiläinen jooga.
Paolo Bettini
Lisäksi Bettini on Italian maantiepyöräilymestari vuosilta 2003 ja 2006.
Charles G. D. Roberts
Lapsuus ja nuoruus
Charles George Douglas Roberts syntyi 10. tammikuuta 1860 Douglasissa, New Brunswickissa vanhimpana Emma Wetmore Blissin ja George Goodridge Robertsin kuudesta lapsesta. Isä oli anglikaanisen kirkon pappi. Roberts varttui 14-vuotiaaksi Westcockin kylässä lähellä Sackvillea. Hän kävi kotikoulua isänsä opetuksessa. Perheen muutettua Frederictonin kaupunkiin  hän kävi siellä lukion ja valmistui New Brunswickin yliopistosta.
Outokummun rata
Sysmäjärven ja Outokummun välinen rataosuus purettiin vuonna 2004, ja osa sen kiskotuksesta käytettiin Outokummun kaivoksen läheisyyteen perustetun kapearaiteisen museorautatien kiskotukseen. Toinen osasyy purkamiseen oli se, että Outokummun ratapihan maaperästä oli löytynyt asbestijäämiä ja sen takia paikalle vaihdettiin uusia maamassoja.
Dmitri Karakozov
Maaliskuussa 1866 Karakozov saapui Pietariin, jossa hän kirjoitti työläisille osoitetun vallankumouksellisen julistuksen. Huhtikuun 4. päivänä hän yritti murhata keisari Aleksanteri II:n Kesäpuiston Nevan-puoleisen portin edustalla, mutta ampui ohi ja joutui pidätetyksi. Karakozov tuomittiin kuolemaan ja hirtettiin Smolenskin kentällä.
Dúné
Dúné oli tanskalainen rock-yhtye, joka perustettiin vuonna 2001 Skivessa, Tanskassa ja joka lopetti toimintansa vuonna 2018. Ryhmään kuului seitsemän muusikkoa.
Ur-Nammu
Ur-Nammun laki
Ur-Nammun laista tuli esikuva kaikille myöhemmille itämaisille lakikokoelmille. Sen käyttämää kaavaa – esipuhe, lait, epilogi – jäljittelivät myöhemmin Eshnunnan, Lipit-Ishtarin ja Hammurabin lakikokoelmat. Ur-Nammu määräsi hävitettäväksi kunnottomat kansalaiset, eli kuten sumerilainen teksti kertoo, lampaitten, härkien ja aasien "kahmijat". Hän piti huolta siitä, että orvot eivät joutuneet rikkaan väärinkäyttämäksi ja "leski ei joutunut mahtavan saaliiksi". Lakikokoelma on turmeltunut muilta osin pahasti, mutta on saatu selville, että se sisältää kuninkaan viestin siitä, että hän on varmistanut oikeuden maassa sekä edistänyt kansalaisten hyvinvointia laeilla. Itse laeista on säilynyt vain viisi pykälää, ja nekin ovat vain jokseenkin varmasti oikein tulkittuja. Yksi käsittelee niin kutsuttua vesikoetta: syytetyn syyllisyyden todetaan heittämällä hänet veteen. Toinen taas käsittelee orjan palauttamista omistajalleen. Seuraavat kolme tulkittavaa lakia ovat erittäin tärkeitä ihmiskunnan yhteiskunnallisen historian kannalta. Niistä selviää, että sumerit olivat hylänneet kostoperiaatteen jo 2100 eaa. , eli Raamatusta myöhäisemmiltä ajoilta tuntemamme "silmä silmästä, hammas hampaasta" oli heille tuntematon. Sumerien mukaan ruumiin vioittaminenkin voitiin sovittaa rahasakoilla. Ankariakin lainkohtia oli, ja orjan asema oli huono. Murhasta ja ryöstöstä teloitettiin. . Kuolemantuomio tuli myös neisytvaimoon sekaantumisesta. Mutta jos vaimo oli miesorjan, selvisi 5 hopeasekelin sakoilla. Jos nainen teki arviorikoksen, hänet sai surmata, mutta mies päästettiin vapaaksi.
Sijoitusrahasto
Sijoittaja tulee rahaston osuudenomistajaksi merkitsemällä (ostamalla) rahaston osuuksia merkintähetken arvolla. Halutessaan myydä osuutensa pois sijoittaja lunastaa ne rahastoyhtiöltä. Tällöin rahastoyhtiö maksaa osuuksista niiden senhetkisen arvon. Rahasto-osuuden arvo lasketaan ja julkaistaan tavallisesti päivittäin, joissain tapauksissa harvemmin. Rahasto-osuuden arvo nousee ja laskee sen mukaan, miten rahaston arvopaperien arvot ovat kehittyneet.
Historiaa
Suomessa ei ollut sijoitusrahastolakia ennen vuotta 1987. Lain puuttuessa pankit ehtivät 1980-luvulla perustaa Suomeen useita sijoitusyhtiöitä, jotka toimivat osakeyhtiömuodossa.
Korkorahastot
Markkinakorkojen nousu laskee rahastossa olevien korkosijoitusten arvoa. Korkojen noustessa korkorahastojen tuotto putoaa tai menee väliaikaisesti negatiiviseksi. Rahamarkkinarahastossa sijoitusten duraatio on niin lyhyt, ettei markkinakorkojen nousu laske lyhyen koron rahaston arvoa.
Osuuslajit
Tuotto-osuuksista maksetaan voitto-osuus käteisenä osuudenomistajien pankkitileille. Maksu tapahtuu Suomessa yleensä vuosittain, mutta se voi tapahtua myös vuosineljänneksittäin tai kuukausittain. Voitto-osuuden suuruus riippuu tavallisesti rahaston arvonkehityksestä. Voitto-osuus voi myös vastata esimerkiksi rahastoon tulleita osinkotuloja siitä riippumatta, onko osuuden arvo noussut vai laskenut. Voitto-osuus verotetaan Suomessa pääomatuloverona tai yhteisöverona sinä vuonna, kun voitto on maksettu.
Tuotto-osuuksien edut
Tuotto-osuuksia hankkivat erityisesti yhteisösijoittajat kuten säätiöt, jotka tarvitsevat säännöllistä tuloa. Tuotto-osuus voi sopia esimerkiksi sellaiselle säännöllistä vuosituottoa tarvitsevalle säätiölle, jonka säännöt eivät salli pääoman vähentämistä osuuksia lunastamalla.
Verotus Suomessa
Rahastoyhtiön maksama voitto-osuus samoin kuin osuuksien lunastamisesta saatu luovutusvoitto ovat Suomessa veronalaista tuloa. Henkilöverotuksessa ne verotetaan pääomatulona. Tulonhankkimiskulut (käytännössä osto- ja myyntipalkkion) saa vähentää luovutusvoitosta. Voittoa laskettaessa voidaan todellisen hankintamenon sijasta käyttää hankintameno-olettamaa.
Rahaston valinta ja kulut
Morningstar-yhtiön tutkimuksen mukaan yhtiön omat tähdet auttavat valitsemaan tuottavamman rahaston mutta paras tuoton ennustaja on silti kulusuhde, joten sijoittajan tärkeimmän rahastonvalintakriteerin pitäisi olla kulujen alhaisuus. Tutkimuksessa matalien kulujen rahastot voittivat korkeiden kulujen rahastot kaikilla aikaväleillä ja kaikissa rahastoluokissa, "jokaisella testatulla datapisteellä".
Burgumer Mar
15. maaliskuuta 2007 lähtien järven friisinkielinen nimi on ollut virallinen. Aikaisemmin hollanninkielinen nimi oli ainoa virallinen nimi.
Puvustaja
Koulutus
Puvustajaksi koulutetaan eri tasoisissa oppilaitoksissa ja ammattikorkeakouluissa. Aalto-yliopiston taiteiden ja suunnittelun korkeakoulu ssa on oma koulutusohjelma, josta valmistuu kandidaatteja ja maistereita, siis esittävän taiteen pukusuunnittelijoita.
Jalkaväkirykmentti 34 (talvisota)
Rauha 13. maaliskuuta 1940
Rykmentti vetäytyi rauhansopimuksen mukaisesti IV armeijakunnan mukana uudelle valtakunnanrajalle 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa.
Léon Gambetta
Ranskan–Saksan sota ja tasavallan perustaminen
Gambetta totesi myöhemmin Ranskan mahdollisesta revanssista kuuluisasti ”Älkää koskaan puhuko siitä, ajatelkaa sitä aina” (n’en parler jamais, y penser toujours).
Pääministerikausi ja kuolema
Presidentti Jules Grévy oli pitkään haluton nimittämään Gambettaa pääministeriksi, mutta Gambettan puolueen saatua vuoden 1881 vaaleissa suuren enemmistön edustajainkamariin hän sai viimein tilaisuutensa. Grévy nimitti 14. marraskuuta 1881 Gambettan pää- ja ulkoministeriksi. Gambettan ”suuren hallituksen” (Le Grand Ministère) tavoitteena oli toteuttaa Ranskassa merkittäviä sisäisiä reformeja, muuttaa parlamentin koostumusta ja vaalitapaa sekä lähentää maan ulkopolitiikkaa Isoon-Britanniaan, varsinkin Egyptin kysymyksessä. Hallitus sai kuitenkin vastaansa voimakkaan opposition sekä oikealta että vasemmalta. Vastustajat väittivät Gambettan pyrkivän diktatuuriin ja radikaalit syyttivät häntä tasavaltalaisista periaatteista luopumisesta. Hallitus joutui eroamaan jo 26. tammikuuta 1882. Gambetta säilytti tämän jälkeenkin suuren vaikutusvallan Ranskan politiikassa aina yllättävään kuolemaansa asti.
Athíri
pienoiskuva|vasen|240px|[[Asýrtiko- ja Athíri-lajikkeista tehtyä viiniä Santorínilta.]] Athíri on yksi vanhimpia kreikkalaisia lajikkeita. Sitä kasvatetaan erityisesti Egeanmeren saarilla, kuten Thíran saarella Santorínilla, sekä myös mannermaalla. Lajikkeen nimi saattaa myös tulla Thíran eli Theran saaresta, ja se on mahdollisesti peräisin jo historiallisissa lähteissä mainitun Theriaki-lajikkeen nimestä.
Louis Pasteur
Elämäkerta
Pasteurin ensimmäiset tutkimukset koskivat viinihappoa ja sen suoloja. Jo ennestään tiedettiin, että viinihapon suolat ovat optisesti aktiivisia, paraviinihapon suolat sen sijaan eivät. Pasteur selitti optisen aktiivisuuden johtuvan molekyylien epäsymmetrisyydestä ja osoitti, että paraviinihapolta tämä ominaisuus puuttuu, koska se on kahden, valon polarisaatiotasoa vastakkaisiin suuntiin kiertävän aineen seos.
Ensimmäinen Pasteurin vesikauhurokotteen pelastama ihminen, Joseph Meister (1876–1940), teki myöhemmin elämäntyönsä Pasteur-instituutin vahtimestarina. Meister eli 64-vuotiaaksi ja oli loppuun asti elävä todiste Pasteurin nerokkuudesta.
Osinko
Kotimaisten osinkojen verotus
Jos osakkeiden tuotto yli 8 % osakkeen matemaattisesta arvosta, on ylimenevästä osasta 75 % veronalaista ansiotuloa ja 25 % verovapaata tuloa.
Kaksinkertaisesti verotettu
Ennen kuin yritys maksaa osinkoja, sen on maksettava tuloksestaan 20,0 % yhteisöveroa. Näin ollen yllä mainituista saajalleen verovapaista osinkotuloista on joka tapauksessa maksettu verottajalle jo 20,0 % veroa, eli se on jo kertaalleen verotettu. Tätä saajalleen verovapaata osuutta kutsutaan poliittisessa retoriikassa ja lehdistössä usein virheellisesti "verottomaksi osingoksi", vaikka siitä on jo yhteisövero maksettu. Se osuus, mikä osinkotuloista on veronalaista pääomatuloa tai ansiotuloa, on verotettu kahteen kertaan (ensin yhteisövero, sen jälkeen pääomatulovero tai ansiotulovero). Yritys- ja osinkoverotuksessa sovellettiin Avoir fiscal -järjestelmää 1990-2004.
Ulkomailta saatujen osinkojen verotus Suomessa
Verokustannuksiin vaikuttavat seuraavat seikat:
Osinko ja pääomanpalautus
Pääomanpalautuksen verotus oli aiemmin sijoittajille osinkoa edullisempi. Vuodesta 2014 alkaen pääomanpalautus on kuitenkin verotettu pääsiassa kuten osingot ja veroetu on poistunut.
Claude Puel
Ura valmentajana
Valmennusuransa Puel aloitti AS Monacon reservijoukkueen luotsina 1996. Kolmen reservikauden jälkeen hän nousi 1999 Jean Tiganan seuraajaksi monacolaisten edustusjoukkueen päävalmentajaksi. Puelin johdolla AS Monaco juhli Ranskan mestaruutta 2000 sekä Coupe de la Liguen voittoa 2001.
Ilkka Sammelvuo
Ura
Sammelvuo jatkoi Sammossa myös seuraavalla kaudella. Hän oli loppuottelusarjassa joukkueensa tärkeimpiä pelaajia ja johdatti Sammon Suomen mestaruuteen. Hänet valittiin myös huhtikuun pelaajaksi eli pudotuspelien aikaan parhaimmaksi pelaajaksi. Hän oli jälleen myös voittamassa Suomen Cupia.
Muuta
Ilkka Sammelvuon veli Tuomas Sammelvuo on kautta aikojen menestynein suomalainen mieslentopalloilija. Heidän siskonsa on lentopalloilija ja moninkertainen SM-mitalisti Riikka Sammelvuo. Lisäksi sisarussarjasta löytyy uransa lopettanut lentopalloilija Jaakko Sammelvuo, joka pelasi myös Suomen korkeimmalla sarjatasolla, ja voitti urallaan muun muassa suomenmestaruuden Perungan Poikien väreissä. Sisarusten isä Seppo Sammelvuo toimi monia vuosia Suomen lentopalloliiton puheenjohtajana.
Puola (moottoritekniikka)
thumb|Auton sytytyspuolia.|alt=
Sytytyspuola on ottomoottorin sytytysjärjestelmän osa, joka yhdessä sytytystulpan ja katkojan kanssa synnyttää kaasuuntuneen polttoaineen sytyttämiseksi tarvittavan kipinän.
Volta (albumi)
Volta on Björkin kuudes studioalbumi, joka julkaistiin 8. toukokuuta 2007. Yhtenä albumin tuottajista toimi hip-hop -artisti Timbaland, joka tuotti singleinä julkaistut kappaleet "Earth Intruders" ja "Innocence".
Survo (ohjelmisto)
Survon sovellusalueita ovat:
Néa Propontída
Néa Propontída ( eli Δήμος Νέας Προποντίδας, Dímos Néas Propontídas) on Kreikan kunta, joka sijaitsee Chalkidikín alueyksikössä Keski-Makedonian alueella. Kunnan pinta-ala on 380,8 neliökilometriä ja väkiluku 36 500 (vuonna 2011). Kunnan kuntakeskus on Néa Moudaniá.
Paason kartano
1500-luvulla kartanon omistajia olivat muun muassa Olavinlinnan voutina toiminut Göddick Finke ja Niclas von Myhlen. 1600-luvulla omistajina olivat Ållongrenien aatelissukuun kuulunut Mons Nilssinpoika, Kaarle-herttuan kamarijunkkari Hieronymus Birkholz ja vuosina 1620–1650 Narvan ja Olavinlinnan käskynhaltijana toiminut Johan Mänsinpoika Ållongren, joka rakennutti ensimmäisen pysyvän asuinkartanon Venäläismäelle sekä ensimmäisen kirkon Heinolaan. Hänen jälkeensaä kartanon omistivat pojat Evert ja Gustav Ållongren. Evert joutui oman renkinsä murhaamaksi vuonna 1666 ja Evertin leski Katariina de la Motte peri miehensä. Puolet kartanosta siirtyi sittemmin de la Motten pojalle, jonka omistuksessa kartano oli vuoteen 1706 saakka.
Aiheesta muualla
61.35556°N, 26.26194°W
Lyyli Helena Lukander
Lyyli Helena Lukander (23. maaliskuuta 1899 Helsinki – 18. elokuuta 1959) oli suomalainen juristi. Hän oli ensimmäinen tuomarina Suomessa toiminut nainen, kun hän hovioikeuden auskultanttina istui 20. kesäkuuta 1928 Vihdin välikäräjiä. Lukander sai varatuomarin arvon 18. joulukuuta 1931 ja hän toimi korkeimmassa hallinto-oikeudessa ylimääräisenä virkamiehenä. Hänet nimitettiin korkeimman hallinto-oikeuden notaariksi 1938.
Lasse Kjus
Kjus on urallaan voittanut viisi olympiamitalia (yksi kulta, kolme hopeaa ja yksi pronssi), 11 MM-mitalia (kolme kultaa ja 8 hopeaa) ja kaksi maailmancupin kokonaisvoittoa. Kjus lopetti menestyksekkään uransa kansainvälisellä tasolla Åren maailmancupin finaaleihin 17.3.2006.
Käänteisluku
Luonnolliset ja kokonaisluvut
Koska käänteisluku voi olla rationaaliluku, ei termiä käytetä luonnollisten tai kokonaislukujen yhteydessä. Ainoat kokonaisluvut, joiden käänteisluku kuuluu kokonaislukuihin, ovat 1 ja -1. Kummassakin tapauksessa luvun käänteisluku on kyseinen luku itse.
Rationaaliluvut
Jokaisella rationaaliluvulla, paitsi nollalla, on olemassa käänteisluku. Tämän voi todeta itse seuraavasti: Merkitään nollan käänteislukua kirjaimella a. Silloin voidaan määritelmästä lähtien nopeasti päätellä, että ja koska nollalla ei voi jakaa, ei nollalle voi määrittää käänteislukua.
Käänteisluvun numeerinen määritys
Koska kymmenpotenssin kerroin muuttuu lukua käännettäessä, ei yleisen desimaaliluvun kääntäminen ole yksinkertainen laskutoimitus. Seuraavaa iteraatiota toistamalla voidaan käänteisluvun desimaaliesityksen likiarvo laskea käyttämällä pelkästään kerto- ja vähennyslaskua.
Kompleksiluvut
Kompleksiluvut muodostettiin täydentämällä reaaliluvut imaginaariluvuilla. Kompleksiluvun z=a+bi, missä a ja b ovat reaalilukuja ja i on imaginaariyksikkö, käänteisluku on, kun on sen liittoluku:
Yōji Yamamoto
Yōji Yamamoto (, s. 3. lokakuuta 1943 Tokio, Japani) on japanilainen muotisuunnittelija. Yamamoto tunnetaan minimalistisesta ja trendeistä riippumattomasta suunnittelutyylistään. Laskostaminen ja isot, ylisuuret siluetit ovat hänen työlleen tyypillisiä. Kokoelmissa on usein vain yksi väri, jota käytetään. Yamamoton brändit ovat Yohji Yamamoto, Yohji Yamamoto POUR HOMME, Yohji Yamamoto + NOIR, Y's, Y's for men, Y-3 ja Y's for living.
China Global Television Network
Historia
Kanava aloitti toimintansa 20. syyskuuta 1997. Alussa se tunnettiin aiemmin nimellä CCTV-9. Vuonna 2010 nimi muutettiin muotoon CCTV News.
Ohjelmatarjonta
CGTN painottaa uutisiin ja ajankohtaisohjelmiin, mutta se näyttää myös kulttuuriin liittyviä ohjelmia. Näitä ohjelmia tarjotaan kaikilla kanavan kielillä. Lisäksi CGTN:n alaisuudessa toimii englanninkielinen dokumenttielokuvia julkaiseva kanava, CGTN Documentary, joka aloitti toimintansa vuonna 2011.
TV-ohjelmien lisäksi kanavalla on jonkin verran myös ilmaista materiaalia kiinan kielen itseopiskeluun.
Kritiikkiä
Toukokuussa 2019 Ison-Britannian viestintäviranomainen, Ofcom, alkoi tutkia väitteitä, joiden mukaan CGTN oli julkaissut kanavillaan tutkivaa journalismia tehneen Peter Humphreyn ja tämän vaimon Yu Yingzengin tunnustukset, joita pidettiin pakotettuina. Paria syytettiin laittomasta tiedonkeruusta. Myös muiden poliittisin perustein vangittujen pakotettuja tunnustuksia on julkaistu CGTN:n ohjelmissa, mikä on herättänyt kritiikkiä ihmisoikeusjärjestöjen keskuudessa. Ofcom perui CGTN:n medialuvan helmikuussa 2021. Viraston mukaan kanavan Lontoon toimituksen virallinen vastuutaho, Star China Media Limited, ei ylläpidä Britannian lakien vaatimaa toimituskuria ja kanava on viime kädessä kommunistisen puolueen alainen.
Ampumahiihdon Suomen-mestaruuskilpailut 2010
12,5 km takaa-ajo
<br style="clear:both" />
Väinö Linna
Vapaa kirjailija teki torpparitrilogian
pienois|pysty|Väinö Linna [[Palm Beach (Florida)|Palm Beachissä, Floridassa maalis­kuussa vuonna 1963.]] Tuntemattoman sotilaan jälkeen Linna sai mahdollisuuden jättäytyä vapaaksi kirjailijaksi. Hän ryhtyi toteuttamaan ajatustaan kirjoittaa lapsuuden ajan ympäristöstä ja haastatteli useita vanhoja urjalalaisia. Se syveni pidemmälle menneisyyteen ja laajeni koko suomalaista yhteiskuntaa kuvaavaksi historialliseksi eepokseksi. Ensimmäinen osa romaanitrilogiasta Täällä Pohjantähden alla ilmestyi 1959. Samana vuonna syntyi myös Linnan toinen lapsi Petteri. Vuonna 1960 ilmestyi sisällis­sotaa käsittelevä toinen osa, joka herätti melko kiihkeän julkisen keskustelun vuoden 1918 tapahtumista ja niihin johtaneista syistä. Tri­logian päätös­osa, joka ulottui ajallisesti 1920-luvun alusta Lapuan liikkeen ajan sekä talvi- ja jatko­sodan yli 1950-luvulle saakka, ilmestyi vuonna 1962. Linnan terveys kärsi vakavasti raskaasta työ­prosessista, ja hänen kauno­kirjallinen tuotantonsa päättyi siihen. Jo kolmannen osan valmistuminen viivästyi vuodella. Hän tupakoi runsaasti, ja kirjoitus­työn aikana syöminen jäi huonolle tolalle ja kahvia kului. Sydän oireili, ja hän sai sydän­infarktin 1965. Hän otti kuitenkin vielä pitkään osaa yhteis­kunnalliseen ja kirjalliseen keskusteluun ja oli jopa 1978 Urho Kekkosen valitsija­mies­ehdokkaana, joskin jäi valitsematta. Hän julkaisi vuonna 1967 essee­kokoelman Oheisia.
Giovanni Battista Tiepolo
Tiepolo kohosi kuuluisuuteen freskoillaan. Niistä ensimmäiset olivat Venetsian Palazzon Sandin seinämaalaukset noin vuonna 1725. Sen jälkeen hän toteutti sarjan kirkollisia freskoja Udinen arkkihiippakuntaan. Näissä ilmenevät hänen tyylipiirteensä: värien puhtaus, valoisuus, voimakkaat perspektiivit, teatraalisuus ja hienostuneet henkilöhahmot.
Suomessa
Giovanni Battista Tiepolon, samoin kuin Giovanni Domenico Tiepolon teoksia on esillä Sinebrychoffin taidemuseossa 17.9.2020 – 10.1.2021. Näyttelyssä otsikolla Tiepolo – Venetsia Pohjolassa esitellään Tiepolojen taidetta laajasti Suomessa ensimmäistä kertaa. Näyttelyssä on maalauksia ja luonnoksia, sekä laaja valikoima piirroksia.
Mauritz Stiller
Elokuvaura Ruotsissa
Stiller toimi myös jokaisen elokuvan leikkaajana ja usein myös käsikirjoittajana. Hän myös näytteli joissakin elokuvissaan. Stilleriä voidaan siis pitää elokuviensa ehdottomana auteurina.
Muistaminen
Mauritz Stillerin veli oli Suomen juutalaisyhteisössä merkittäväksi vaikuttajaksi kohonnut Abraham Stiller. Mauritz Stiller on myös toimittaja Ruben Stillerin isosetä.
Borovskoje
Borovskojesta on linja-autoyhteys Zadeljen kautta Hvoinajaan. Seudun pääelinkeino on maatalous. Borovskojen kylässä toimii lihaa ja maitoa tuottava Molodilnon maatalousyritys. Lisäksi on neljä yksityistilaa, 177 henkilökohtaista aputaloutta ja muutamia palvelualojen yrittäjiä.
Sylvanus Olympio
Sylvanus Épiphanio Olympio (6. syyskuuta 1902 Lomé tai toisten tietojen mukaan Kpando – 13. tammikuuta 1963 Lomé ) oli togolainen poliitikko. Hän toimi Togon pääministerinä vuodesta 1958 ja ensimmäisen presidenttinä vuodesta 1961. Olympio murhattiin vuonna 1963.
Togon presidentti
Uusi presidentti piti tärkeimpänä tehtävänään maan taloudellisen riippumattomuuden aikaansaamista. Hän onnistui tasapainottamaan valtiontalouden ja aloitti joukon kehitys- ja infrastruktuurihankkeita. Päästäkseen eroon Ranskan määräysvallasta Olympio etsi tukea Yhdysvalloista, Länsi-Saksasta ja Britanniasta sekä kannatti Afrikan maiden yhteistyötä. Hän kuitenkin torjui Ghanan presidentin Kwame Nkrumahin ehdotuksen valtioliitosta, jolloin Nkrumah sulki maiden välisen rajan.
Eldred G. Smith
thumb|Eldred G. Smith vuonna 1952
Kaisa Olkkonen
Olkkonen oli SSH Communications Securityn toimitusjohtaja vuosina 2017–2020. Vuosina 1999–2016 hän oli Nokian palveluksessa, toimien viimeksi yhtiön edunvalvonnan johtajana. Koulutukseltaan Olkkonen on oikeustieteen kandidaatti, ja hän on saanut varatuomarin arvonimen.
Yngwie Malmsteen
Lapsuus ja nuoruus
Musikaaliseen perheeseen syntyneenä Malmsteen sai vaikutteita klassisesta musiikista jo lapsena ja aloitti kitaransoiton viisivuotiaana, kun hänen äitinsä tuli kotiin kitara mukanaan. Kun hän yhdeksänvuotiaana näki televisiosta Jimi Hendrixin hajottamassa kitaroitaan, hän ajatteli, että se oli hienoa ja alkoi soittaa kitaraa tosissaan. Kymmenvuotiaana Yngve otti myös käyttöönsä hänen äitinsä tyttönimen Malmsteen ja muutti etunimensä englantilaisempaan muotoon Yngwieksi.
Sysmäjärven rautatieasema
Vuonoksen sivuradan erkanemisvaihde sijaitsee noin 2,8 kilometrin päässä Sysmäjärven asemalta Siilinjärven suuntaan. Kun Sysmäjärven liikenteenohjauslaitteet uusittiin kesällä 2003, Sysmäjärven liikennepaikan rajaa siirrettiin Siilinjärven suuntaan, jolloin erkanemisvaihde jäi Sysmäjärven liikennepaikan rajan sisäpuolelle. Tällöin Vuonoksen erkanemisvaihde lakkautettiin linjavaihteena.
Giovanni Domenico Tiepolo
Domenicon oma maalaustyyli kehittyi isän kuoltua vuonna 1770. Hänen maalauksensa alkoivat ottaa realistisempia muotoja, vaikka isän koristeellinen vaikutus säilyi. Domenico maalasi myös enemmän maallisia hahmoja, kun hänen isänsä oli tunnettu uskonnollisista ja mytologisista aiheistaan. Hän mm. maalasi 104 piirrosta "punchinella" hahmosta (eräänlainen klovni).
Suomessa
Teoksen rahallinen arvo nykyään lienee satakertainen verrattuna summaan, jonka museo siitä maksoi. Kolmiosaisen teossarjan muut osat kuuluvat National Galleryn kokoelmiin. Sarjan kaikki kolme osaa saatettiin yhteen ensimmäistä kertaa noin 200 vuoteen Sinebrychoffin taidemuseossa vuonna 2020.
FC Kontu
Kontun jalkapallohistoriassa merkittävä vuosi oli 1986. Naisten joukkue nousi SM-sarjaan ja Antti Muurisen valmentama miesten joukkue pääsi heti ensimmäisellä kaudellaan 1. divisioonassa karsimaan noususta SM-sarjaan. Jouko Vuorelan tähdittämä joukkue hävisi niukasti 5 576 katsojan edessä kotikentällään Keith Armstrongin ja Jukka Ikäläisen vauhdittamalle Kemin Palloseuralle. Kontulassa pelattua karsintaottelua seurasi paikan päällä myös pääministeri Kalevi Sorsa. Suomen toiseksi korkeimmalla sarjatasolla miesten joukkue pelasi yhteensä kymmenen kautta vuosina 1986–1991 ja 1993–1996. 2000-luvulla FC Kontun miesten edustusjoukkue on pelannut Kakkosessa ja Kolmosessa. Naisten joukkue voitti jalkapallon Suomen Mestaruuden vuonna 1993, Hopeaa 1995 ja Pronssia 1992, 1998. Suomen Cupin FC Kontun naiset voittivat 1995.
Palloliiton Helsingin piiri on palkinnut Kontun vuosina 2006 ja 2009 vuoden nuorisotoimintaseurana. 2006 seura sai UEFA:lta tunnustuksen erityisjalkapallon Fair Play Cupin järjestämisestä. FC Kontu on mukana Suomen Palloliiton Laatujärjestelmässä ja seuralla on Suomen Olympiakomitean ja Suomen Palloliiton myöntämä Tähtimerkki lasten ja nuorten toiminnassa. FC Kontu valittiin vuoden 2017 Grassroots-seuraksi.
Vuonna 2015 Konnulla oli noin 1 200 rekisteröityä pelaajaa. Pelaajamäärältään Kontu oli pääkaupunkiseudun toiseksi suurin juniorijalkapalloseura.
A. M. Heikinheimo
Heikinheimo oli naimisissa 1893–1913 Maria Susanna Helisten kanssa ja avioeron jälkeen vuodesta 1913 Hilma Aurora Niemen kanssa.
Moschofílero
Moschofílero-rypäleiden kuori on vaaleanpunainen tai punaiseen vivahtava, mutta lajikkeen sisällä on paljon vaihtelua. Lajike tuottaa vahvoja ja hedelmäisiä valkoviinejä. Moschofíleroa käytetään erityisesti Mantíneian nimeä kantavissa viineissä, joiden vaaditaan sisältävän vähintään 85 prosenttia Moschofílero-lajiketta. Moschofíleroa sekoitetaan usein muun muassa Rodítiksen ja Savvatianón kanssa.
Skate punk
Skate punk syntyi 1980-luvulla Kaliforniassa. Se on punkin ja etenkin hardcoren alagenre. Skate punkia voidaan pitää eräänlaisena sekoituksena muita punkin alagenrejä, vaikutteita otetaan esimerkiksi pop punkista. Skate punk -yhtyeitä ovat muun muassa NOFX, Millencolin, Blink-182, Sum 41 ja +44. Suomalaisia skate punk-yhtyeitä ovat muun muassa Freak-Ed, Smallpox (Ensimmäinen Suomessa), The Knob, The Odorants, So What, Twenty Bucks ja So Called Plan.
Häädemeeste
Häädemeeste on pienkauppala ja entinen kunta Virossa, Pärnumaan maakunnan eteläosassa.
Bella Ahmadulina
Yksityiselämä
Ahmadulina oli naimisissa vuosina 1955-1958 Jevgeni Jevtušenkon, aikakauden toisen kuuluisan runoilijan, kanssa. Hänen toinen aviomiehensä vuosina 1959-1968 oli kirjailija ja käsikirjoittaja Juri Nagibin. Tästä avioliitosta hänellä on adoptiotytär Anna, joka on graafikko ja kirjakuvittaja. Hänen kolmannesta avioliittostaan vuonna 1971 elokuvaohjaaja Eldar Kulievin (1951-2017) kanssa syntyi tytär Jelizaveta Kulieva (s. 1973), joka on myös runoilija ja valmistunut Kirjallisuusinstituutista. Vuonna 1974 hän meni naimisiin neljännen aviomiehensä, taiteilija ja lavastusuunnittelija Boris Messererin (s. 1933) kanssa ja jätti lapset äitinsä ja taloudenhoitajan hoiviin. Heillä oli koti Peredelkinossa ja Moskovassa.
Poliklinikka
Polikinikoita ovat esimerkiksi ihosairauksien, infektiosairauksien , keuhkosairauksien , kirurgian , korva-, nenä- ja kurkkutautien , lastentautien , naistentautien , neurologian , reumasairauksien , silmätautien , sisätautien , suu- ja leukasairauksien , syöpätautien sekä äitiyspoliklinikat.
Zanjān (provinssi)
thumb|250px|Zanjānin provinssin sijainti Iranissa Zanjān (, Zanžān) on Iranin provinssi maan luoteisosassa. Zanjān on kooltaan 21 773 neliökilometriä, ja asukkaita siellä on 964 601 (2006). Zanjān sai nykyisen muotonsa vuonna 1996, kun siitä erotettiin Qazvīn omaksi provinssikseen. Provinssin pääkaupunki on Zanjān.
Ampumahiihdon Suomen-mestaruuskilpailut 2019
9,0 km pikakilpailu
Päivämäärä: 30. maaliskuuta
12 km yhteislähtö
Päivämäärä: 31. maaliskuuta
Machina/The Machines of God
Edeltäjänsä Adoren tapaan Machina edusti yhtyeelle jyrkkää muutosta imagossa ja soundissa, joka ei onnistunut palauttamaan yhtyeen suosiota listojen kärjessä. Melko lyhyen Adore-kiertueen jälkeen uusi kokoonpano Chamberlinin ja entisen Hole-bassokitaristin Melissa Auf der Maurin kanssa järjesti kuitenkin pidempiä kansainvälisiä kiertueita, jotka palauttivat yhtyeen kitaravetoiseen hard rock -tyyliin.
Chuck Schuldiner
thumb|Chuck Schuldiner Charles Michael ”Chuck” Schuldiner (13. toukokuuta 1967 Long Island, New York – 13. joulukuuta 2001) oli yhdysvaltalainen muusikko. Hän oli vuonna 1983 perustamansa death metal -yhtye Deathin laulaja ja kitaristi. Vuonna 1996 Schuldiner perusti Control Denied -yhtyeen.
Schuldiner toimi Deathin pääasiallisena säveltäjänä ja johtohahmona käytännössä koko yhtyeensä olemassaolon ajan. Lisäksi Deathin pioneeriasema death metalin keskuudessa on vaikuttanut siihen, että Schuldineria on usein kutsuttu ”death metalin isäksi”. Schuldiner itse suhtautui suosioonsa hieman varauksellisemmin, ja omien sanojensa mukaan hän kertoikin, että: ”Ei minun ole syytä ottaa kunniaa koko tyylilajin keksimisestä. Olen vain tavallinen kaveri, joka soittaa bändissä, ja minusta Death on metallibändi.”
The Best of 1980–1990
The Best of 1980–1990 on irlantilaisen rock-yhtyeen U2:n ensimmäinen kokoelmalevy, joka julkaistiin marraskuussa 1998. Se sisältää lähinnä yhtyeen hittisinglejä 1980-luvulta. Albumia seurasi vuonna 2002 toinen kokoelma, The Best of 1990–2000.
Osmo Soininvaara
Elämä ja ura
Soininvaaran välit SDP:n entisen kansanedustajan Kari Rajamäen kanssa katkesivat vaalikaudella 2011–2015, jolloin Rajamäki toimi eduskunnan valtiovarainvaliokunnan puheenjohtajana ja Soininvaara sen jäsenenä. Soininvaara syytti Rajamäkeä kähminnästä liikennehankkeissa ja vastusti valiokunnan enemmistön päätöstä kehitysyhteistyömäärärahojen leikkaamisesta. Miesten välille syntyi erimielisyyksiä myös eurokriisin hoitamisesta ja metsäteollisuushankkeiden tukemisesta.
Yksityiselämä
Soininvaaran puoliso on Helsingin keskustakirjasto Oodin johtaja Anna-Maria Soininvaara. Heillä on kolme lasta.
Hänen sisarensa oli professori Marketta Sundman. Kirjailija Taavi Soininvaara on heidän serkkunsa.
Mikheil Džavakhišvili
Parhaat työt
Tyypillisimmässä ja vaikuttavimmassa novellissaan, Džaqos khiznebi ( "Džaqon häädetty"), joka julkaistiin ensimmäisen kerran vuonna 1924, Džavakhišvili asettaa vastakkain seikkailevan, lainsuojattoman huijarin Džaqon ja hänen uhrinsa prinssi Teimuraz Khevistavin, ihailtavan intellektuellin ja tehottoman hyväntekijän. Teimurazin luotettu Džaqo ryöstää hänen omaisuutensa, rakastetun ja kauniin vaimonsa Margon ja jopa hänen mielenterveytensä. Teimurazin persoonaan heijastuvat vanhan aateliston rappeutuminen ja tuho, pettymys vallankumoukseen ja moraalin heikkeneminen lyhytaikaisen itsenäisen Georgian jälkeen. Toinen merkittävä teos, satiirinen Kvatši Kvatšantiradze vuodelta 1924 dramatisoitiin vuonna 1927 Sandro Akhmetelin Rustaveli-teatteria varten, mutta projekti lopetettiin, kun johtavat bolševikkeja tukevat kriitikot tuomitsivat sen pornografiaksi (näytelmä on myöhemmin kadonnut).